Noile iPhone 16 și iPhone 16 pro, design mai robust și îmbunătățiri interne. Ce se află sub „capotă”
Lansarea iPhone 16 Pro și iPhone 16 Pro Max a adus o serie de îmbunătățiri, atât în ceea ce privește designul exterior, cât și componentele interne. Aceste modificări au fost dezvăluite în detaliu prin dezasamblările efectuate de canalele YouTube REWA Technology și JerryRigEverything. Analizele au scos la iveală nu doar noile soluții tehnice adoptate de Apple, dar și complexitatea dispozitivelor și nivelul lor de reparabilitate.